ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 7ΗΣ ΜΑΙΟΥ 1982. - HASSELBLAD (GB) LIMITED ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ 86/82 R.



Συλλογή της Νομολογίας του Δικαστηρίου 1982 σελίδα 01555



Διάδικοι

Αντικείμενο της υπόθεσης

Σκεπτικό της απόφασης

Διατακτικό



Λέξεις κλειδιά

Διαδικασία ασφαλιστικών μέτρων — Αναστολή εκτελέσεως — Αναστολή εκτελέσεως αποφάσεως επιβολής προστίμου — Όροι χορηγήσεως — Εγγυοδοσία

( Συνθήκη ΕΟΚ άρθρο 185· κανονισμός διαδικασίας άρθρο 86 παράγραφος 2 )

Διάδικοι

Στήν υπόθεση 86/82 R ,

HASSELBLAD ( GB ) LIMITED , Λονδίνο , εκπροσωπουμένη από τούς Deringer , Tessin , Herrmann καί Sedemund , δικηγόρους Κολωνίας , καί William T . Stockler , Solicitor Λονδίνου , μέ τόπο επιδόσεως στό Λουξεμβούργο τά γραφεία τής Vereins- und Westbank Internationale SA , 25 , boulevard Royal ,

αιτούσα ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν νομικό της σύμβουλο Johan Temple Lang , μέ αντίκλητο στό Λουξεμβούργο τόν Oreste Montalto , μέλος τής νομικής υπηρεσίας τής Επιτροπής , κτίριο Jean Monnet , Kirchberg ,

καθ’ ης ,

Αντικείμενο της υπόθεσης

πού έχει ως αντικείμενο αίτηση αναστολής εκτελέσεως , δυνάμει τών άρθρων 185 καί 192 , παράγραφος 4 , τής συνθήκης ΕΟΚ καί τού άρθρου 83 τού κανονισμού διαδικασίας ,

Σκεπτικό της απόφασης

1 Κατά τό άρθρο 185 τής συνθήκης ΕΟΚ , οι προσφυγές πού ασκούνται ενώπιον τού Δικαστηρίου δέν έχουν ανασταλτικό αποτέλεσμα . Τό Δικαστήριο ομως δύναται , άν αυτό επιβάλλεται από τίς περιστάσεις , νά διατάξει τήν αναστολή εκτελέσεως τής προσβαλλομένης πράξεως . Κατά τό άρθρο 86 , παράγραφος 2 , τού κανονισμού διαδικασίας η εκτέλεση τής διατάξεως δύναται νά εξαρτηθεί από εγγυοδοσία τού αιτούντος , τό ποσό καί οι οροι τής οποίας καθορίζονται ανάλογα μέ τίς περιστάσεις .

2 Η παρούσα αίτηση λήψεως ασφαλιστικών μέτρων αποβλέπει στήν αναστολή τής υποχρεώσεως τής προσφευγούσης πρός καταβολή τού προστίμου στό οποίο κατεδικάσθη . Τό άρθρο 8 τού διατακτικού τής προσβαλλομένης αποφάσεως ορίζει οτι , σέ περίπτωση ασκήσεως από μία από τίς καταδικασθείσες επιχειρήσεις , προσφυγής ενώπιον τού Δικαστηρίου , η ανάληψη τού προστίμου εις βάρος τής επιχειρήσεως αυτής θά αναστέλλεται υπό τόν ορον παροχής από τήν τελευταία τραπεζικής εγγυήσεως ίσης πρός τό ποσό τού προστίμου .

3 Οι περιστάσεις πού προβάλλει η Επιτροπή γιά νά μεταβάλει τήν προηγουμένη πρακτική της οσον αφορά τήν αναστολή εισπράξεως τών προστίμων , σέ περίπτωση ασκήσεως προσφυγής από τήν καταδικασθείσα επιχείρηση , δικαιολογούν τήν νέα στάση της . Πρέπει , επομένως , εκτός εξαιρετικών περιστάσεων , η χορήγηση αναστολής νά εξαρτάται από τήν σύσταση εγγυήσεως .

4 Τά στοιχεία εκτιμήσεως πού προσεκόμισε η αιτούσα οσον αφορά τήν κατάστασή της , άν ληφθεί υπ’ όψη η ομάδα επιχειρήσεων στήν οποία μετέχει , δέν καταδεικνύουν τήν υπαρξη εν προκειμένω εξαιρετικών περιστάσεων πού θά εδικαιολόγουν τήν χορήγηση αναστολής χωρίς τήν σύσταση εγγυοδοσίας . Πρέπει , πάντως , νά χορηγηθεί στήν προσφεύγουσα εύλογη προθεσμία προκειμένου νά εκπληρώσει τόν ορο αυτόν .

Διατακτικό

Διά ταύτα

αποφαινόμενος επί προσωρινών μέτρων

Ο ΠΡΟΕΔΡΟΣ

διατάσσει :

1 ) Αναστέλλει , οσον αφορά τήν αιτούσα , τήν εκτέλεση τού άρθρου 8 τής από 2 Δεκεμβρίου 1981 αποφάσεως τής Επιτροπής ( IV/25.757/Hasselblad ) υπό τόν ορο η προσφεύγουσα νά προσφέρει στήν Επιτροπή , πρό τής 30ής Ιουνίου 1982 , διαρκή καί αμετάκλητη εγγύηση τραπέζης εγκατεστημένης σέ Κράτος μέλος τής Ευρωπαϊκής Κοινότητος περί καταβολής τού προστίμου .

2)Άν ο ορος αυτός δέν εκπληρωθεί μέχρι τής προαναφερομένης ημερομηνίας , τά αποτελέσματα τής παρούσης διατάξεως θά παύσουν κατά τήν ιδία ημερομηνία .

3)Επιφυλάσσεται ως πρός τά δικαστικά έξοδα .